Arvīds Zirnis

Arvīds Zirnis ( Tūjas pagasts -  Mičigana) bija Latvijas šahists.

 Biogrāfija 
Studējis matemātiku Latvijas Universitātē. Bijis obligātajā militārajā dienestā 10. Aizputes kājnieku pulkā Daugavpilī.Nekrologs laikrakstos "Laiks" (30.10.1993) un "Latvija Amerikā" (20.11.1993) 5. Valsts un pašvaldību darbinieku šaha komandu turnīrā (1937-38) pārstāvējis Pasta un telegrāfa sporta komandu un pie 3. galdiņa ieguvis 4. vietu.žurnāls "Šaha Māksla", 24.04.1938
1940. gadā piedalījies Latvijas šaha izlases kandidātu turnīrā un dalījis 14.-15. vietu.National tournament - Riga 07.10-30.12.1940 Otrā pasaules kara gados pārstāvējis sporta biedrību "Daugavieši" un 1943. gadā kļuvis par biedrības šaha meistarības uzvarētāju, apsteidzot tādus tolaik pazīstamus šahistus kā Kārli Ozolu, Lūciju Endzelīnu un Teni Melngaili.Laikraksts "Sporta Pasaule", 06.12.1943

1944. gadā devies bēgļu gaitās. Sekmīgi piedalījies pēckara Vācijas šaha turnīros. 1947. gadā uzvarējis Bādenes šaha kongresā.Laikraksts "Tēvzeme: Latvian Newspaper", 15.01.1947 1948. gadā kļuvis par Vācijas pilsētas Manheimas šaha čempionātā uzvarētāju.Laikraksta "Tēvzeme" pielikums "Sports", 25.02.1948

1951. gadā kopā ar ģimeni pārcēlies uz dzīvi ASV. Apmeties Mičiganas štata otrajā lielākajā pilsētā Grandrapidsā, kur trīsdesmit gadus strādājis "Keeler Brass" uzņēmumā. 1952.-1954.gados piedalījies trimdas latviešu korespondencšaha meistarsacīkstēs, kurās izcīnījis 3. vietu.1. Trimdas latviešu korespondencšaha meistarsacīkstes

Miris pēc ilgstošas slimības un apglabāts Greiselendas memoriālajā parkā.Arvids Zirnis

 Vietas Latvijas šaha čempionātos 
 1941. gads - 10. vieta.
 1943. gads - 13. vieta.

  Atsauces 

 Ārējās saites 

Kategorija:1911. gadā dzimušie
Kategorija:1993. gadā mirušie
Kategorija:Latvijas šahisti
Kategorija:ASV latvieši
Kategorija:Latvijas Universitātes absolventi